HITACHI CS 33EDP
Dette er en liten og lett sag med en litt annen konstruksjon enn de andre sagene. 
Den er lett å starte, men choke er utenfor rekkevidde om du vil holde grepet. 
Det har også generelt litt knuslete brytere. 

Greie lokk med godt grep, men de er tett plassert, så her må du passe på så du ikke fyller feil. 
Balansen er ikke helt optimal, tett avstand mellom fremre og bakre bøyle må ta en del av skylda her. 
Saga mangler også siktelinje. 
Eksosen kommer ut bak, så her må du passe på så du ikke brenner deg. 

Pluss for enkel, verktøyløs adkomst til luftfilter og plugg. 
Pluggen er plassert åpent og lett tilgjengelig under saga. 
Luftfilter kan både vaskes og blåses rent med trykkluft. 

I bruk har saga bra respons, men litt slapt turtall. 
Den hadde under middels fart på gjennomskjæringen. 

Saga har ikke automatisk kjedebrems, det er etter vår mening en vesentlig sikkerhetsmangel 
